
Alsószentiván Község Önkormányzata Képviselő-testületének
17/2015. (IX. 2.) önkormányzati rendelete
a közterületi térfigyelő kamera rendszerről
Alsószentiván Község Önkormányzat Képviselő-testülete eredeti jogalkotó hatáskörben az Alaptörvény 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§ (1) 17. pontjában meghatározott feladatkörében eljárva, figyelemmel a közterület-felügyeletről szóló 1999. évi LXIII. törvény 1. § (6) bekezdésében, az információs önrendelkezési jogról és az információszabadságról szóló 2011.CXII. törvény 5.§ (3) bekezdésében valamint a rendőrségről szóló 1994. évi XXXIV. törvény 42.§ (3) bekezdésében foglaltakra, a következőket rendeli el:

1.§ (1) Az Önkormányzat a jogellenes magatartások megelőzése, illetve ezen magatartások kiszűrése, a közbiztonság növelése, a közterületi rend biztosítása, a lakosság biztonságérzetének növelése céljából a nagyközség területén közterületi térfigyelő rendszert működtet.

2.§ A térfigyelő rendszer által keletkezett adatok kezelését az önkormányzat alkalmazásában álló közterület-felügyeleti feladatokat ellátó személy végzi.

3. § A közterület-felügyelet a térfigyelő rendszer adatainak kezelésére, az azzal készített álló- és mozgókép felvételek rögzítésére, törlésére, felhasználására, továbbítására, valamint a fentiekben nem említett bármely adat kezelésére, kizárólag a közterület-felügyeletről szóló 1999. évi LXIII. törvényben, az információs önrendelkezési jogról és az információ szabadságról szóló 2011. évi CXII. törvényben foglaltak szerint jogosult.

4.§ A képfelvevő kamerák helyét, valamint a képfelvevő kamerákkal megfigyelt területek meghatározását a rendelet 1. függeléke tartalmazza.

5.§ Ez a rendelet 2015. szeptember 7. napján lép hatályba.

                  Nagy Lajos                                                          Csalovszkiné Mezei Zsuzsanna


polgármester

jegyző

KIHIRDETÉSI ZÁRADÉK:

A rendelet a mai napon kihirdetésre került.

Alsószentiván, 2015. szeptember 2.

Csalovszkiné Mezei Zsuzsanna


jegyző

1. függelék a 17/2015. (IX. 2.) önkormányzati rendelethez
A képfelvevő kamerák helye, valamint

a képfelvevő kamerákkal megfigyelt területek meghatározása

	
	A
	B
	C

	1.
	Sor-szám
	Térfigyelő rendszer telepítésének helyszínei
	Telepítendő kamerák száma (db)

	2.
	1
	61.sz. főút Cece felől
	1

	3.
	2
	Rákóczi utca – Zedregi (volt Tanácsköztársaság tér) – Béke utca kereszteződése
	1

	4.
	3
	Ady Endre utca – Zedregi utca(volt Tanácsköztársaság tér) kereszteződése
	1

	5.
	4
	Béke utca Polgármesteri Hivatal előtt
	1

	6.
	5
	Béke utca – Ady Endre utca kereszteződése
	1

	7.
	6
	Diófa (volt Sallai) utca – Honvéd utca kereszteződése
	1


